коми республикаса ТАРИФ СЛУЖБАлÖН ТШÖКТÖД

# **Коми Республикаса тариф службалöн Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялысь уджалан пöрадок вынсьöдöм йылысь**

Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссияяс йылысь положение серти, мый вынсьöдöма Коми Республикаса Юралысьлöн 2010 во моз тöлысь 26 лунся 120 №-а Индöд серти

ТШÖКТА:

1. Вынсьöдны Коми Республикаса тариф службалöн Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялысь уджалан пöрадоктайö тшöктöд дорö содтöдын индöм серти.

2. Тайö тшöктöдсö олöмö пöртöм бöрся кута видзöдны ачым.

3. Тайö тшöктöдыс вынсялö сiйöс кырымалан лунсянь.

Юрнуöдысь А.И. Шеремет

Сыктывкар

2010 вося кöч тöлысь 20 лун

59-ОД №

ВЫНСЬÖДÖМА

Коми Республикаса тариф службалöн

2010 во кöч тöлысь 20 лунся 59-ОД №-а тшöктöдöн

(содтöд)

**Коми Республикаса тариф службалöн Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялöн уджалан пöрадок**

1. Тайö Пöрадокыс индö Коми Республикаса тариф службалöн (водзö – Служба) Службалöн чинын уджалысь Коми Республикаса государственнöй гражданскöй служащöйяслöн (водзö – гражданскöй служащöйяс) служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялысь (водзö – Комиссия) уджалан пöрадок, мый лöсьöдöма «Коррупциялы паныд удж йылысь» 2008 во öшым тöлысь 25 лунся 273-ФЗ №-а Федеральнöй оланпас серти.

2. Комиссия аслас уджын мыджсьö Россия Федерацияса Оланподув, федеральнöй оланподув оланпасъяс, федеральнöй оланпасъяс, Россия Федерацияса Президентлöн да Россия Федерацияса Правительстволöн правовöй актъяс, Коми Республикаса Оланподув, Коми Республикаса оланпасъяс, Коми Республикаса Юралысьлöн да Коми Республикаса Правительстволöн правовöй актъяс, а сiдзжö тайö Пöрадок вылö.

3. Комиссиялöн медшöр могöн лоö Службалы сетны отсöг сыын, медым:

а) гражданскöй служащöйяс кутчысисны дзескöдöмъясö да позьтöмторъясö, интересъясын ёсьлун öлöдöм либö бырöдöм йылысь корöмъясö, а сiдзжö збыльмöдiсны ассьыныс могъяссö, мый урчитöма «Коррупциялы паныд удж йылысь» 2008 во öшым тöлысь 25 лунся 273-ФЗ №-а Федеральнöй оланпасöн, мукöд федеральнöй оланпасöн (водзö – служебнöй оласног дорö корöмъяс да (либö) интересъясын ёсьлун ладмöдöм йылысь корöмъяс);

б) Службаын нуöдны коррупцияысь öлöдöм кузя удж.

4. Комиссия видлалö Службалöн чинын уджалысь гражданскöй служащöйяслöн служебнöй оласног дорö корöмъясö да интересъясын ёсьлун ладмöдöм йылысь корöмъясö кутчысьöмкöд йитчöм юалöмъяс (гражданскöй служащöйяс кындзи, кодъяс уджалöны Службаса юрнуöдысьöс вежысь чинын).

5. Комиссия лöсьöдöны Службалöн нормативнöй правовöй актöн. Комиссияö пырöны:

а) Коми Республикаса Юралысьлöн 2010 во моз тöлысь 26 лунся 120 №-а Индöдöн вынсьöдöм Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссия йылысь положениелöн 8 пунктса «а» подпунктын индöм йöз (водзö – Положение), кодъясöс индö Службаса юрнуöдысь;

б) Коми Республикаса государственнöй гражданскöй службаöн веськöдланiнöс петкöдлысь;

в) государственнöй службакöд йитчöм научнöй организацияясса да шöр тшупöда уджсикасö велöдан, вылыс тшупöда уджсикасö велöдан да содтöд тöдöмлуна уджсикасö велöдан учреждениеясса йöз.

Тайö пунктса «б», «в» подпунктъясын индöм йöзыс пырöны Комиссияö Коми Республикаса государственнöй гражданскöй службаöн веськöдланiнкöд, научнöй организацияясса да шöр тшупöда уджсикасö велöдан, вылыс тшупöда уджсикасö велöдан да содтöд тöдöмлуна уджсикасö велöдан учреждениеяскöд сöгласуйтöмöн Службаса юрнуöдысьлöн запрос подув вылын, мый дасьтö Комиссияса секретар Комиссияса веськöдлысьлöн тшöктöм серти.

Комиссияö пырысьяслöн лыдыс, кодъяс оз уджавны Службаын, колö лоны комиссияö пырысьяс став лыдысь öти нёльöд юкöнысь оз этшаджык.

6. Комиссияса заседаниеясын сöвещательнöй гöлöс правоöн участвуйтöны:

а) веськыда гражданскöй служащöйлöн, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, юрнуöдысь;

б) Службаса мукöд гражданскöй служащöй; специалистъяс, кодъяс вермасны сетны государственнöй службалысь юалöмъяс да Комиссияöн видлалан юалöмъяс кузя гöгöрвоöдöмъяс; мукöд государственнöй органса, мукöд меставывса асвеськöдлан органса чина йöз; колана организацияясса йöз; гражданскöй служащöйöс, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, петкöдлысь, – Комиссияса веськöдлысьлöн решение серти, мый примитöны торйöн быд торъя случай дырйи Комиссиялöн заседание лунöдз куим лунысь оз водзджык гражданскöй служащöйлöн, код серти видлалöны тайö юалöмсö, либö Комиссияö мöд пырысьлöн ходатайство подув вылын.

7. Комиссиялысь составсö лöсьöдöны сiдзи, медым эз ло интересъясын ёсьлун, мый вермис эськö инмыны Комиссиялöн примитöм решение вылö.

8. Комиссиялöн заседание лыддьыссьö правомочнöйöн, сэнi кö лоöны Комиссияö пырысьяслöн став лыдысь кык коймöдсьыс оз этшаджыкыс. Заседаниесö, кöнi участвуйтöны сöмын Службаса чинын уджалысь Комиссияö пырысьяс, нуöдны оз позь.

9. Сэк, кор Комиссияö пырысьлöн эм веськыда либö косвеннöя аслас заинтересованносьт, мый вермас вайöдны Комиссияса заседание вылын сёрнитантор видлалiгöн интересъясын ёсьлунöдз, сылы колö заседание заводитчытöдз юöртны та йылысь. Татшöм случай дырйи Комиссияö пырысьыс оз участвуйт индöм юалöмсö видлалiгöн.

10. Комиссия оз видлав мыж вöчöм да административнöй торкалöмъяс йылысь юöръяс, а сiдзжö анонимнöй юöръяс, оз нуöд служебнöй дисциплина торкöм йылысь прöверкаяс.

11. Юöрсö, мый Положение серти лоö подулöн, медым нуöдны Комиссиялысь заседание, колö сетны комиссияса веськöдлысьлы веськыда либö Комиссияса секретар пыр.

12. Комиссияса секретар Комиссияса веськöдлысьöн тшöктöм серти лöсьöдö мукöд материал, кутшöмъяс колöны Комиссияса заседание вылын юалöмсö быд боксянь да колана ногöн видлалöм вылö.

13. Комиссияса веськöдлысь сэк, кор урчитöм пöрадок серти сылы воö Комиссиялысь заседание нуöдöм вылö подулöн лоысь юöр:

а) 3 лунöн индö Комиссиялысь заседание нуöдан кадпас. Та дырйи Комиссиялысь заседание оз позь индыны индöм юöр воан лунсянь сизим лунысь сёрджык;

б) тöдмöдö гражданскöй служащöйöс, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, сiйöс петкöдлысьöс, Комиссияö пырысьясöс да Комиссияса заседаниеын участвуйтысь мукöд йöзöс юöрöн, кутшöмъяс воисны Комиссияса секретарлы, да сiйöс прöверитан помшуöмъясöн;

в) видлалö тайö Пöрадоклöн 6 пунктса «б» подпунктын индöм йöзöс комиссияса заседание вылö корöм йылысь ходатайствояс, примитö найöс корöм йылысь (корны öткажитöм йылысь) да Комиссиялöн заседание вылын содтöд материалъяс видлалöм йылысь (видлавны öткажитöм йылысь) решение.

Комиссияса секретар Комиссиялöн заседание кадпасöдз 1 уджалан лунысь оз сёрджык юöртö гражданскöй служащöйлы, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, Комиссияö пырысьяслы да Комиссиялöн заседание вылö корöм йöзлы Комиссиялысь заседание нуöдан кадпас, кад да места йылысь, тöдмöдö гражданскöй служащöйöс, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, сiйöс петкöдлысьöс, Комиссияö пырысьясöс да Комиссияса заседаниеын участвуйтысь мукöд йöзöс юöрöн, кутшöмъяс воисны Комиссияса секретарлы, да сiйöс прöверитан помшуöмъясöн; юöртö колана йöзлы сы йылысь, кутшöм решение примитiс Комиссияса веськöдлысь тайö Пöрадоклöн 6 пунктса «б» подпунктын индöм йöзöс комиссия вылö корöм йылысь ходатайствояс видлалöм бöрын, кутшöм содтöд материал кутасны видлавны Комиссияса заседание дырйи.

14. Комиссиялысь заседание нуöдöны гражданскöй служащöй дырйи, код серти видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм. Сэк, кор гражданскöй служащöй гижöмöн корö сы йылысь, медым индöм юалöмсö видлалiсны сылöн участвуйттöг, Комиссиялысь заседание нуöдöны сытöг. Кор гражданскöй служащöй либö сiйöс петкöдлысь эз лок Комиссиялöн заседание вылö сэк, кор гражданскöй служащöйлöн абу гижöмöн корöм индöм юалöмсö сытöг видлалöм йылысь, сэки юалöм видлалöмсö нюжöдöны. Сэк, кор гражданскöй служащöй либö сiйöс петкöдлысь мöдысь эз лок пыдди пуктана помкатöг, Комиссия вермö примитны решение сы йылысь, медым индöм юалöмсö видлавны гражданскöй служащöйтöг.

15. Комиссияса заседание вылын кывзöны гражданскöй служащöйлысь гöгöрвоöдöмъяс (сылöн сöгласие серти) да мукöд йöзöс, видлалöны гражданскöй служащöйлысь норасьöм кузя материалъяссö, а сiдзжö содтöд материалъяс.

16. Комиссияö пырысьяслы да сылöн заседаниеын участвуйтысь йöзлы оз позь йöзöдны юöръяс, кутшöмъясöс тöдмалiсны найö Комиссиялöн удж дырйи.

17. Комиссиялысь решениеяс примитöны гусьöн гöлöсуйтöмöн (Комиссия кö оз примит мöд решение) заседаниеын лоысь Комиссияö пырысьяслöн унджык гöлöс серти.

Сэк, кор гöлöс лыдыс öткодь:

Положениеын 16 пунктлöн «а» подпунктса мöд абзацын индöм юалöм видлалiгöн примитöны решение, мый индöма Положениелöн 22 пунктса «а» подпунктöн;

16 пунктлöн «а» подпунктса коймöд абзацын индöм юалöм видлалiгöн примитöны решение, мый индöма Положениелöн 23 пунктса «а» подпунктöн;

Положениеын 16 пунктлöн «б» подпунктса мöд абзацын индöм юалöм видлалiгöн примитöны решение, мый индöма Положениелöн 24 пунктса «а» подпунктöн;

Положениеын 16 пунктлöн «б» подпунктса коймöд абзацын индöм юалöм видлалiгöн примитöны решение, мый индöма Положениелöн 25 пунктса «а» подпунктöн;

Положениелöн 16 пунктса «в» подпунктын индöм юалöм видлалiгöн решайтан гöлöсыс лоö Комиссияса веськöдлысьлöн.

18. Комиссиялысь решениеяс оформитöны сёрнигижöдъясöн, кутшöмъясöс кырымалöны сылöн заседаниеын участвуйтысь Комиссияö пырысьяс. Сёрнигижöдсö лöсьöдö Комиссияса секретар Комиссиялöн заседание бöрын 1 уджалан лун чöжöн.

Комиссиялöн решениеяс, сiйö решение кындзи, кутшöмöс примитöны тайö Положениеын 16 пунктлöн «б» подпунктса мöд абзацын индöм юалöм видлалан помшуöмъяс кузя, Службаса юрнуöдысьлы лоöны вöзъянаöсь. Решение, кутшöмöс примитöны Положениеын 16 пунктлöн «б» подпунктса мöд абзацын индöм юалöм видлалан помшуöмъяс кузя, лоöны быть збыльмöданаöн.

19. Комиссияö пырысьлöн, кодi абу сöглас сылöн решениекöд, эм право гижöмöн петкöдлыны ассьыс видзöдлассö, кутшöмöс быть колö содтыны Комиссияса заседаниелöн сёрнигижöдö да мыйöн колö быть тöдмасьны гражданскöй служащöйлы.

20. Комиссиялöн заседаниеса сёрнигижöд копия заседание лунсянь 3 лунöн мöдöдöны Службаса юрнуöдысьлы, ставнас либö сыысь выписка – гражданскöй служащöйлы, а сiдзжö Комиссиялöн решение серти – мукöд колана йöзлы.

Комиссиялысь рекомендацияяс да примитöм решение видлалöм йылысь Службаса юрнуöдысь гижöмöн юöртö комиссияöс сылы Комиссиялöн заседаниеса сёрнигижöд воан лунсянь тöлысся кадколастö. Службаса юрнуöдысьлöн решение йöзöдöны Комиссиялöн медматысса заседание вылын да примитöны видлавтöг.

21. Сэк, кор Комиссия тöдмалö, мый гражданскöй служащöйлöн вöчöмторйын (вöчтöмторйын) эм дисциплинарнöй мыж, та йылысь юöртöны Службаса юрнуöдысьлы сы могысь, медым сiйö примитiс гражданскöй служащöйлы кывкутана мера йылысь решение, кыдзи индöма Россия Федерацияса нормативнöй правовöй актъясöн.

22. Сэк, кор Комиссия тöдмалö, мый гражданскöй служащöйлöн удж вöчöмторйын (вöчтöмторйын) эм административнöй право торкалöм либö мыж вöчöм, Комиссияса веськöдлысь индöм вöчöмтор (вöчтöмтор) йылысь юöрсö да татшöмторсö эскöдысь документъяссö сетö правоприменительнöй органъясö 3 лунся кадколастö, а колана дырйи – дзик пыр.

23. Комиссиялöн заседаниеса сёрнигижöд копиясö либö сыысь выпискасö пуктöны гражданскöй служащöйлöн личнöй делöö, код серти видлалiсны служебнöй оласног дорö корöмъясö кутчысьöм да (либö) интересъясын ёсьлун ладмöдöм йылысь корöмъясö кутчысьöм йылысь юалöм.

24. Комиссиялысь уджсö организационно-техническöя да документъясöн могмöдö, а сiдзжö Комиссияö пырысьясöс заседаниеса сёрнитанторйö пыртöм юалöмъяс йылысь, нуöдан кадпас, кад да места йылысь юöртö, Комиссияö пырысьясöс Комиссиялöн заседание вылын видлалöм вылö сетöм материалъясöн тöдмöдö Комиссияса секретар.

Исакова 10 951 пас